ddrg/super_eurlex huggingface dataset:
SL Uradni list Evropske unije C 267/66

Tožba, vložena 14. avgusta 2009 – Concord Power Nordal proti Komisiji

(Zadeva T-317/09)

2009/C 267/120

Jezik postopka: nemščina

Stranki

Tožeča stranka: Concord Power Nordal GmbH (Hamburg, Nemčija) (zastopniki: C. von Hammerstein, C.-S. Schweer in C. Wünschmann, odvetniki)

Tožena stranka: Komisija Evropskih skupnosti

Predloga tožeče stranke

— Odločba tožene stranke z dne 12. junija 2009 z oznako spisa CAB D(2009) naj se razglasi za nično v delu, v katerem se nanaša na projekt izgradnje plinovoda Ostseepipeline-Anbindungsleitung (v nadaljevanju: OPAL);

— toženi stranki naj se naloži plačilo stroškov postopka.

Tožbeni razlogi in bistvene trditve

Tožeča stranka, nosilka projekta izgradnje plinovoda NORDAL, se pritožuje zoper dopis, ki ga je Komisija 12. junija 2009 poslala nemškemu regulativnemu organu na področju energetike, Bundesnetzagentur, v katerem ga je pozvala, naj v nekaterih delih spremeni odobritev odstopanja, izdano za OPAL v skladu s členom 22 Direktive 2003/55/ES (1). Tožeča stranka se pritožuje, ker Komisija ni odločno ugovarjala oprostitvi regulacije za določene transportne zmogljivosti OPAL na Češko.

Tožeča stranka v utemeljitev svoje tožbe navaja pet tožbenih razlogov.

Najprej tožeča stranka navaja očitek, da OPAL ne izpolnjuje pogojev člena 22(1) Direktive 2003/55/ES, ker ni povezovalni plinovod, ne povečuje konkurence in zanesljivosti oskrbe, ne pomeni neobičajnega tveganja, povezanega z investicijo, in krši načelo dekartelizacije. V zvezi s tem trdi tudi, da bi izvzetje škodilo konkurenci, učinkovitemu obratovanju notranjega trga in reguliranega omrežja.

Drugič, tožeča stranka navaja, da pogoji za odobritev odstopanja glede preprečevanja izkrivljanja konkurence niso ustrezni oziroma izpolnljivi.

Dalje tožeča stranka zatrjuje kršitev člena 82 ES, njenih temeljnih pravic (namreč pravice do gospodarske pobude in do zasebne lastnine) in načela lojalnosti Skupnosti.

(1) Direktiva Evropskega parlamenta in Sveta 2003/55/ES z dne 26. junija 2003 o skupnih pravilih notranjega trga z zemeljskim plinom in o razveljavitvi Direktive 98/30/ES (UL L 176, str. 57).
SL Uradni list Evropske unije C 267/78

Tožba, vložena 16. septembra 2009 – Komisija proti Association Fédération Club B2A

(Zadeva T-356/09)

2009/C 267/139

Jezik postopka: francoščina

Stranki

Tožeča stranka: Komisija Evropskih skupnosti (zastopniki: A. M. Rouchaud-Joët in N. Bambara, zastopnika, skupaj z E. Bouttier, odvetnik)

Tožena stranka: Association Fédération Club B2A (Étupes, Francija)

Predlogi tožeče stranke

— zvezi Fédération, ki jo zastopa njen predsednik, naj se naloži plačilo zneska […] EUR (…), ki ustreza glavnici 62 500 EUR, in zneska […] EUR (…) zamudnih obresti zapadlih dne […];

— zvezi Fédération naj se naloži plačilo zneska 7 000 EUR za pokritje stroškov Evropske komisije, ki jih je imela z izterjavo dolga;

— zvezi Fédération naj se naloži plačilo stroškov tega postopka.

Tožbeni razlogi in bistvene trditve

Evropska skupnost, ki jo zastopa Komisija, je s toženo stranko sklenila pogodbo o subvencioniranju projekta Ustanovitev in delovanje zveze regionalnih mrež Buisness Angels za vzhodno Francijo. Projekt, v času katerega je Komisija kot predplačilo toženi stranki izplačala 62 500 EUR, je bil končan 30. septembra 2002.

V okviru te pogodbe se je tožena stranka med drugim zavezala predložiti končno poročilo. Ker je bilo to pomanjkljivo, je Komisija toženo stranko pozvala, naj predloži poročilo v skladu s cilji. Ker tožena stranka ni odgovorila na ta poziv, kot tudi ne na številne dopise, ji je Komisija poslala opomin glede dolga in nato še nalog za vračilo zneska 62 500 EUR.

Ker je dolg ostal neplačan, Komisija predlaga, da se toženi stranki naloži plačilo dolgovanega zneska in povrnitev vseh stroškov, ki so Komisiji nastali z izterjavo dolga, pri čemer trdi (i) da tožena stranka ni izpolnila pogodbenih obveznosti, ker ni predložila popolnega končnega poročila in da (ii) je Komisija izplačala znesek 62 500 EUR kot predplačilo do prejetja končnega poročila.
SL Uradni list Evropske unije C 256/34

Tožba, vložena 31. avgusta 2009 – Hearst Communications proti UUNT – Vida Estética (COSMOBELLEZA)

(Zadeva T-344/09)

2009/C 256/61

Jezik, v katerem je bila tožba vložena: angleščina

Stranke

Tožeča stranka: Hearst Communications, Inc. (New York, Združene države) (zastopnik: A. Nordemann, odvetnik)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Vida Estética, S.L. (Barcelona, Španija)

Predloga tožeče stranke

— Odločba drugega odbora za pritožbe Urada za usklajevanje na notranjem trgu (znamke in modeli) z dne 4. junija 2009 v zadevi R 770/2007-2 naj se razveljavi; in

— toženi stranki naj se naloži plačilo stroškov.

Tožbeni razlogi in bistvene trditve

Prijavitelj znamke Skupnosti: druga stranka v postopku pred odborom za pritožbe

Zadevna znamka Skupnosti: besedna znamka „COSMOBELLEZA“ za proizvode in storitve iz razredov 35 in 41

Imetnik znamke ali znaka, navajanega v postopku z ugovorom: tožeča stranka

Znamka ali znak, navajan v postopku z ugovorom: francoska registracija znamke „COSMOPOLITAN“ za proizvode iz razreda 16; mednarodna registracija znamke „COSMO TEST“ za proizvode in storitve iz razredov 25, 38 in 41; portugalska registracija znamke „COSMO“ za storitve iz razreda 41; mednarodna registracija znamke „COSMOPOLITAN TELEVISION“ za proizvode in storitve iz razredov 38 in 41; mednarodna registracija znamke „COSMOPOLITAN“ za storitve iz razredov 35 in 39; registracija znamke „COSMOPOLITAN“ v Združenem kraljestvu za storitve iz razredov 35 in 39; registracija figurativne znamke „THE COSMOPOLITAN SHOW“ v Združenem kraljestvu za storitve iz razredov 35 in 41; registracija znamke „COSMO“ v Združenem kraljestvu za storitve iz razredov 35 in 41; registracija znamke „COSMOPOLITAN TELEVISION“ v Združenem kraljestvu za storitve iz razredov 38 in 41; irska registracija znamke „COSMOPOLITAN TELEVISION“ za storitve iz razredov 38 in 41; v vseh državah članicah znani znamki „COSMO“ in „COSMOPOLITAN“ za proizvode in storitve iz razredov 16, 28 in 41; neregistrirani znamki „COSMO“ in „COSMOPOLITAN“, ki se v vseh državah članicah uporabljata za proizvode in storitve iz razredov 16, 28 in 41, ter znamki „COSMO“ in „COSMOPOLITAN“, ki se v vseh državah članicah uporabljata za proizvode in storitve iz teh razredov

Odločba oddelka za ugovore: zavrnitev ugovora

Odločba odbora za pritožbe: zavrnitev pritožbe

Navajani tožbeni razlogi: kršitev člena 8(1)(b) Uredbe Sveta št. 207/2009, ker je odbor za pritožbe napačno ugotovil, da zadevne znamke niso podobne, da zadevni proizvodi in storitve niso podobni ter da tako ne obstaja verjetnost zmede med zadevnimi znamkami.
—

naj se odločba drugega odbora za pritožbe Urada za usklajevanje na notranjem trgu (znamke in modeli) z dne 26. maja 2009 v zadevi R 1622/2008-2 glede proizvodov „računalniška strojna in programska oprema za uporabo s prenosnimi napravami, in sicer prenosnimi telefoni, pametnimi telefoni in dlančniki (PDA-ji)“ razveljavi; in
SL Uradni list Evropske unije C 244/7

Tožba, vložena 24. julija 2009 – Omnicare proti UUNT – Astellas Pharma (prej Yamanouchi Pharma) (OMNICARE)

(zadeva T-290/09)

2009/C 244/12

Jezik, v katerem je bila tožba vložena: angleščina

Stranke

Tožeča stranka: Omnicare, Inc. (Covington, Združene države) (zastopnik: M. Edenborough, barrister)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Astellas Pharma GmbH (prej Yamanouchi Pharma GmbH) (Heidelberg, Nemčija)

Predlogi tožeče stranke

— razveljavi naj se odločba četrtega odbora za pritožbe Urada za usklajevanje na notranjem trgu z dne 14. maja 2009 v zadevi R 402/2008-4; in

— povrnejo naj se stroški, ki so tožeči stranki nastali v zvezi s to pritožbo pred Sodiščem prve stopnje.

Tožbeni razlogi in bistvene trditve

Prijavitelj znamke Skupnosti: tožeča stranka

Zadevna znamka Skupnosti: besedna znamka „OMNICARE“ za storitve iz razreda 42

Imetnik znamke ali znaka, navajanega v postopku z ugovorom: druga stranka pred odborom za pritožbe

Znamka ali znak, navajan v postopku z ugovorom: nemška znamka „OMNICARE“, registrirana za storitve iz razredov 35, 41 in 42

Odločba oddelka za ugovore: zavrnitev ugovora

Odločba odbora za pritožbe: razveljavitev izpodbijane odločbe in zavrnitev prijavljene znamke Skupnosti

Navajani tožbeni razlogi: kršitev člena 8(1)(b) Uredbe Sveta št. 207/2009, ker je odbor za pritožbe napačno ugotovil: (a) da sta zadevni znamki podobni; (b) da je bila podana resna in dejanska uporaba prejšnje znamke; (c) da so bile storitve, za katere je bila podana resna in dejanska uporaba, podobne; in (d) da je zato obstajala verjetnost zmede med zadevnima znamkama.
SL Uradni list Evropske unije C 220/34

Tožba, vložena 7. julija 2009 — Komisija proti Arci Nuova Associazione Comitato di Cagliari in Gessi

(Zadeva T-259/09)

2009/C 220/73

Jezik postopka: italijanščina

Stranke

Tožeča stranka: Komisija Evropskih skupnosti (zastopniki: M. Moretto, odvetnik, A.M. Rouchaud-Joët, N. Bambara, zastopnika)

Toženi stranki: Arci Nuova Associazione Comitato di Cagliari (Cagliari, Italija), Alberto Gessa (Cagliari, Italija)

Predloga tožeče stranke

— Arci Nuova Associazione Comitato di Cagliari in Albertu Gessi naj se osebno in solidarno naloži plačilo zneska glavnice 15 675,00 EUR z zamudnimi obrestmi po 7,32-odstotni obrestni meri, ki tečejo od 20. maja 2007 do celotnega plačila;

— Arci Nuova Associazione Comitato di Cagliari in Albertu Gessi naj se osebno in solidarno naloži plačilo stroškov postopka.

Tožbeni razlogi in bistvene trditve

Predmet te tožbe je zahteva, da se zgoraj navedenemu združenju in, solidarno, njegovemu predsedniku naloži plačilo zneska, ki ustreza predplačilu, ki ga je tožeča stranka nakazala za izvedbo ukrepa z naslovom „ONG-2003-204-Cagliari-ARCI-l’Europa dei Migranti“. Ta ukrep vključuje informativne in dokumentacijske dejavnosti o evropskih institucijah, postopkih odločanja in o stopnjah evropskega izgrajevanja in širitve v različnih jezikih izvora, ki so namenjene olajšanju integracije migrantov.

V pogodbi je bila določena obveznost, da se v določenem roku predloži končno poročilo o izvedenem ukrepu, končni finančni obračun upravičenih stroškov, ki so dejansko nastali, in seznam vseh prejemkov in izdatkov v zvezi z ukrepom.

Ker ta obveznost ni bila izpolnjena, se je Komisija odločila, da vloži to tožbo.
SL Uradni list Evropske unije C 220/35

Pritožba, ki jo je 6. julija 2009 vložila Komisija Evropskih skupnosti zoper sodbo, ki jo je 28. aprila 2009 razglasilo Sodišče za uslužbence v združenih zadevah F-5/05, Violetti in drugi proti Komisiji, in F-7/05, Schmit proti Komisiji

(Zadeva T-261/09 P)

2009/C 220/75

Jezik postopka: francoščina

Stranke

Pritožnica: Komisija Evropskih skupnosti (zastopnika: J. Currall in J.-P. Keppenne, zastopnika)

Druge stranke v postopku: Antonello Violetti (Cittiglio, Italija), Nadine Schmit (Ispra, Italija), Svet Evropske unije, Anna Bassi Perucchini (Reno di Leggiuno, Italija), Marco Basso (Varano Borghi, Italija), Ernesto Brognieri (Barasso, Italija), Sergio Brusorio (Sesto Calende, Italija), Natale Cao (Ispra), Renato Cazzaniga (Ispra), Elvidio Flammini (Varèse, Italija), Luigi Magistri (Ispra), Reginella Molinari Canale (Ispra), Giuseppe Morelli (Besozzo, Italija), Nadia Valentini (Varèse) in Giuseppe Zara (Ispra)

Predlogi pritožnice:

— Sodba Sodišča za uslužbence Evropske unije z dne 28. aprila 2009 v združenih zadevah Violetti in drugi proti Komisiji, F-5/05 in F-7/05, naj se v delu, v katerem je bila s to sodbo ugotovljena dopustnost ničnostnih tožb zoper odločbo OLAF o posredovanju informacij italijanskim organom, razveljavi;

— Sodišče prve stopnje naj samo odloči v teh zadevah in razglasi ničnostne tožbe tožečih strank za nedopustne;

— tožečim strankam na prvi stopnji naj se naloži plačilo stroškov tega postopka, vključno s stroški postopka pred Sodiščem za uslužbence.

Pritožbeni razlogi in bistvene trditve

Komisija s to pritožbo predlaga razveljavitev sodbe Sodišča za uslužbence z dne 28. aprila 2009, izdane v združenih zadevah Violetti in drugi proti Komisiji, F-5/05 in F-7/05, s katero je Sodišče za uslužbence razglasilo ničnost odločbe Evropskega urada za boj proti goljufijam (OLAF) o posredovanju informacij v zvezi s tožečimi strankami na prvi stopnji italijanskim sodnim organom in Komisiji naložilo plačilo odškodnine 3 000 EUR vsaki tožeči stranki.

Komisija v utemeljitev svoje pritožbe navaja en sam tožbeni razlog v zvezi s kršitvijo člena 90a Kadrovskih predpisov za uradnike Evropskih skupnosti, ker naj bi Sodišče za uslužbence kršilo pravo Skupnosti in podalo napačno obrazložitev s tem, da ni upoštevalo ustaljene sodne prakse, v skladu s katero pripravljalna dejanja, kot je začetek preiskave OLAF, končno poročilo OLAF in disciplinski postopek nimajo negativnih posledic. Komisija trdi, da je to sodno prakso mogoče prenesti na člen 90a Kadrovskih predpisov za uradnike Evropskih skupnosti v zvezi z možnostjo vložitve pritožbe zoper dejanja OLAF.
SL Uradni list Evropske unije C 193/24

Tožba, vložena 10. junija 2009 — Feng Shen Technology proti UUNT — Majtczak (FS)

(Zadeva T-227/09)

2009/C 193/40

Jezik, v katerem je bila tožba vložena: angleščina

Stranke

Tožeča stranka: Feng Shen Technology Co. Ltd (Gueishan, Tajvan) (zastopnika: W. Festl Wietek in P. Rath, odvetnika)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Jarosław Majtczak (Łódź, Poljska)

Predlogi tožeče stranke

— Odločba četrtega odbora za pritožbe Urada za usklajevanje na notranjem trgu (znamke in modeli) z dne 1. aprila 2009 v zadevi R 529/2008 4 naj se razveljavi;

— znamka Skupnosti št. 4 431 391 naj se ugotovi za nično; in

— UUNT naj se naloži plačilo stroškov, nastalih pred Sodiščem in pred odborom za pritožbe.

Tožbeni razlogi in bistvene trditve

Znamka Skupnosti, ki je predmet zahteve za ugotovitev ničnosti: znamka „FS“ za proizvode iz razreda 26 — znamka Skupnosti št. 4 431 391

Imetnik znamke Skupnosti: druga stranka pred odborom za pritožbe

Stranka, ki zahteva ugotovitev ničnosti znamke Skupnosti: tožeča stranka

Pravica iz znamke, ki jo ima stranka, ki zahteva ugotovitev ničnosti: Nekaj prejšnjih registracij za figurativni znak „FS“ v Tajvanu, na Kitajskem in v Gani v zvezi z zadrgami in sorodnimi proizvodi

Odločba oddelka za izbris: zavrnitev zahteve za ugotovitev ničnosti

Odločba odbora za pritožbe: zavrnitev pritožbe

Navajani tožbeni razlogi: Kršitev členov 51(1)(b) Uredbe Sveta 40/94 (ki je postal člena 52(1)(b) Uredbe Sveta 207/2009), ker odbor za pritožbe ni ustrezno presodil dokazov in dokumentov, ki so jih predložile stranke, in ni ustrezno analiziral dejstev, kar je predpogoj za ugotovitev, da je bila zadevna zahteva za registracijo znamke vložena v slabi veri
SL Uradni list Evropske unije C 193/28

Pritožba, ki jo je 16. junija 2009 vložil Luigi Marcuccio zoper sklep, ki ga je 31. marca 2009 razglasilo Sodišče za uslužbence v zadevi F-146/07, Marcuccio proti Komisiji

(Zadeva T-239/09 P)

2009/C 193/45

Jezik postopka: italijanščina

Stranki

Pritožnik: Luigi Marcuccio (Tricase, Italija) (zastopnik: G. Cipressa, odvetnik)

Druga stranka v postopku: Komisija Evropskih skupnosti

Predlogi pritožnika:

V vsakem primeru:

— V celoti in brez kakršnekoli izjeme naj se razveljavi izpodbijani sklep.

— Ugotovi naj se, da je bila prvostopenjska tožba, v zvezi s katero je bil sprejet izpodbijani sklep, v celoti in brez kakršnekoli izjeme dopustna.

Primarno:

— V celoti in brez kakršnekoli izjeme naj se ugodi zahtevku iz tožbe na prvi stopnji, ter naj se toženi stranki naloži povračilo vseh stroškov, ki jih je priglasila v zvezi s to zadevo na vsaki stopnji.

Podredno:

— Zadeva naj se vrne Sodišču za uslužbence, da v drugačni sestavi o njej ponovno vsebinsko odloči.

Pritožbeni razlogi in bistvene trditve

S to pritožbo se izpodbija sklep Sodišča za uslužbence (SDU) z dne 31. marca 2009 v zadevi F-146/07. S tem sklepom je bila, kot delno nedopustna in delno neutemeljena, zavržena pritožnikova tožba za razglasitev ničnosti odločbe tožene stranke, v kateri ni bilo ugodeno zahtevi pritožnika, da naj se sproži preiskava glede pošiljke, ki naj bi bila kontaminirana z antraksom in katere žrtev naj bi bil sam pritožnik v obdobju, v katerem je bil poslan kot delegat Komisije v Angolo, ter zahtevi za nadomestilo škode, ki je nastala kot posledica te odločitve.

V utemeljitev svojih predlogov pritožnik navaja, da je SDU napačno uporabilo pravo v več ugotovitvah glede nedopustnosti in neutemeljenosti njegovih predlogov, ter zaradi potvarjanja in izkrivljanja dokazov.
SL Uradni list Evropske unije C 153/41

Tožba, vložena 9. aprila 2009 — Trelleborg Industrie proti Komisiji

(Zadeva T-147/09)

2009/C 153/81

Jezik postopka: angleščina

Stranki

Tožeča stranka: Trelleborg Industrie SAS (Clermont-Ferrand, Francija) (zastopnika: J. Joshua, Barrister, in E. Aliende Rodríguez, odvetnik)

Tožena stranka: Komisija Evropskih skupnosti

Predlogi tožeče stranke

— Člen 1 izpodbijane odločbe naj se v delu, ki se nanaša na tožečo stranko, in v vsakem primeru vsaj v delu, v katerem je Komisija ugotovila, da je tožeča stranka storila kršitev pred 21. junijem 1999, razglasi za ničnega;

— zniža naj se globa, ki je v členu 2 naložena tožeči stranki, in s tem odpravi očitne napake v odločbi;

— Komisiji naj se naloži plačilo stroškov postopka.

Tožbeni razlogi in bistvene trditve

Tožeča stranka predlaga razglasitev ničnosti Odločbe Komisije C(2009) 428 konč. z dne 28. januarja 2009 v zvezi s postopkom na podlagi člena 81 ES in člena 53 EGS v zadevi COMP/39406 — Cevi za prečrpavanje surove nafte na morju, in sicer v delu, v katerem je bilo ugotovljeno, da je tožeča stranka v EGS odgovorna za sodelovanje pri enotni in nadaljevani kršitvi v sektorju cevi za prečrpavanje surove nafte na morju, v okviru katere se je dodeljevalo razpise, določalo cene, kvote, prodajne pogoje, delilo geografski trg ter izmenjavalo občutljive informacije glede cen, obsegov prodaje ter javnih razpisov. Poleg tega predlaga znižanje globe, ki ji je bila naložena.

Tožeča stranka v podporo trditvam navaja tri tožbene razloge.

Prvič, tožeča stranka trdi, da Komisija zaradi zastaranja na podlagi člena 25(2) Uredbe 1/2003 ne more naložiti globe za obdobje pred 21. junijem 1999; tožeča stranka trdi, da je Komisija očitno napačno ugotovila dejansko stanje in očitno napačno uporabila pravo s tem, da je ugotovila, da je tožeča stranka storila enotno in nadaljevano kršitev.

Drugič, tožeča stranka trdi, da Komisija nima legitimnega interesa, da bi za prvo obdobje, ki se je zaključilo maja 1997, deklaratorno zatrjevala kršitev.

Tretjič, podredno, tožeča stranka trdi, da jo je Komisija diskriminirala in glede odgovornosti za družbo predhodnico z njo ravnala drugače kot z drugimi naslovniki odločbe ter da je Komisija kršila pravico do izjave ter obveznost obrazložitve.
—

Zaradi kršitve člena 8(1)(b) Uredbe Sveta (ES) št. 40/94 z dne 20. decembra 1993 o znamki Skupnosti (UL 1994, L 11, str. 1) (ki jo je nadomestila Uredba Sveta (ES) št. 207/2009 z dne 26. februarja 2009 o blagovni znamki Skupnosti, UL L 78, str. 1) in/ali zlorabe pooblastil naj se razveljavi odločba prvega odbora za pritožbe UUNT z dne 12. februarja 2009 v delu, v katerem je bilo delno ugodeno pritožbi in je bila razveljavljena odločba oddelka za ugovore UUNT v delu, v katerem je z njo zavrnjen ugovor v zvezi z „izdelki iz usnja in imitacijami, ki jih ne obsegajo drugi razredi; kovčki in potovalnimi torbami; dežniki, sončniki in sprehajalnimi palicami“ iz razreda 18 in vsemi proizvodi iz razreda 25; posledično naj se v celoti potrdi odločba oddelka za ugovore UUNT (postopek št. B 909 350, 22. februar 2008).
—

Zavrnitev prijave znamke „Hundertwasser“ št. 4491891 za naslednje proizvode in storitve: — Razred 20: izdelki, ki jih ne vsebujejo drugi razredi, iz lesa, plute, trsa, rogoza, vrbovega protja, roževine, kosti, slonovine, ribje kosti, želvovine, biserne matice, morske pene in nadomestkov vseh teh snovi ali iz umetnih snovi. — Razred 30: sladkor, riž, tapioka, sago, kavni nadomestki; moka in izdelki iz žitaric, kruh, pecivo in slaščice; med, melasni sirup; kvas, pecilni prašek; sol, gorčica; kis, omake (začimba); začimbe; sladoled; slaščice, sladkorna pena. — Razred 31: poljedelski, vrtnarski, gozdarski proizvodi in semensko zrnje, ki jih ne vsebujejo drugi razredi; žive živali; semena; naravne rastline in sveže cvetje; živalska krmila; slad; proizvodi iz biološkega kmetovanja; cvetje; dekoracija; rastline za dekoracijo, venci iz svežih rož. — Razred 35: reklamiranje, oglasna dejavnost. — Razred 39: prevozništvo, pakiranje in skladiščenje blaga; organizacija potovanj, prirejanje izletov, prirejanje turističnih ogledovanj, turistični uradi, paketna potovanja.
SL Uradni list Evropske unije C 113/42

Tožba, vložena 24. marca 2009 — Electrolux proti Komisiji

(Zadeva T-115/09)

2009/C 113/84

Jezik postopka: angleščina

Stranki

Tožeča stranka: AB Electrolux (Stockholm, Švedska) (zastopnika: F. Wijckmans in H. Burez, odvetnika)

Tožena stranka: Komisija Evropskih skupnosti

Predlogi tožeče stranke

— Izpodbijana odločba naj se v celoti razglasi za nično, ker niso izpolnjeni (kumulativni) pogoji iz smernic Skupnosti o državni pomoči za reševanje in prestrukturiranje podjetij v težavah, oziroma ker Komisija v vsakem primeru ni v pravno zadostni meri ugotovila, da je vsak od teh pogojev izpolnjen;

— podredno, odločba naj se v celoti razglasi za nično, ker obveznost obrazložitve iz člena 253 ES ni bila izpolnjena;

— Komisiji naj se naloži plačilo stroškov postopka.

Tožbeni razlogi in bistvene trditve

Tožeča stranka predlaga razglasitev ničnosti Odločbe Komisije C(2008) 5995 konč. z dne 21. oktobra 2008, s katero je bila pomoč za prestrukturiranje, ki naj bi jo francoski organi izplačali družbi FagorBrandt (C 44/2007 (prej št. 460/2007)), pod številnimi pogoji razglašena za združljivo s skupnim trgom. Tožeča stranka je konkurent upravičenca do pomoči in je sodelovala v preiskovalnem postopku, v katerem je bila sprejeta izpodbijana odločba.

Tožeča stranka trdi, da je izpodbijana odločba v nasprotju s členom 87(3)(c) ES in smernicami Skupnosti o državni pomoči za reševanje in prestrukturiranje podjetij v težavah (1). Po mnenju tožeče stranke razlog za sprejetje te odločbe ni pravno utemeljen, ker niso izpolnjeni kumulativni pogoji zgoraj navedenih smernic, oziroma ker Komisija v vsakem primeru ni v pravno zadostni meri ugotovila, da je vsak od teh pogojev izpolnjen. Tožeča stranka zlasti navaja, da Komisija ni upoštevala:

— pogoja „enkrat in zadnjič“,

— pogoja, da pomoč za prestrukturiranje ne sme služiti umetnemu ohranjanju (dejavnosti) podjetij,

— pogojev presoje predhodnih nezakonitih pomoči,

— pogoja, da mora biti upravičenec do pomoči podjetje v težavah,

— pogoja, da upravičenec do pomoči ne sme biti novo ustanovljena družba,

— pogoja, da mora upravičenec do pomoči dolgoročno vzpostaviti pozitivno poslovanje,

— pogoja o uvedbi izravnalnih ukrepov v izogib neupravičenemu izkrivljanju, ki izhaja iz pomoči za prestrukturiranje, in

— pogoja, da mora biti pomoč minimalna in da mora poslovna skupina resnično nekaj prispevati (brez pomoči).

Poleg tega tožeča stranka navaja, da izpodbijana odločba ni v skladu z načelom obveznosti obrazložitve iz člena 253 ES, zlasti v zvezi s trditvami tožeče stranke glede strukturnega presežka zmogljivosti v tem sektorju, prispevka upravičenca k stroškom programa prestrukturiranja, ki mora biti „čim višji“, in obveznostjo vrnitve predhodnih, nezakonito dodeljenih pomoči.

(1) UL 2004, C 244, str. 2.
—

Odločba prvega odbora za pritožbe Urada za usklajevanje na notranjem trgu (znamke in modeli) z dne 4. decembra 2008 v zadevi R 1410/2008-1 naj se razveljavi in dovoli naj se registracija prijavljene znamke; in